অপমানে, বঞ্চনায় কেটেছে তাঁর অন্তিম কয়েক দিন। স্ত্রী কনস্ট্যান্স লয়েডের সঙ্গে সম্পর্কের অবনতি হলেও আইনী বিচ্ছেদ হয়নি। তবুও তাদের দুই পুত্র সিরিল এবং ভিভিয়ানের পদবী থেকে বাবার উপাধিটুকু সরিয়ে দেন কনস্ট্যান্স। জেল থেকে বেরুনোর বছর তিনেকের মাথায় ফ্রান্সের প্যারিসে মারা যান ওয়াইল্ড। মৃত্যুর কারণ সেরেব্রাল মেনিনজাইটিস। আজকের যুগের প্রেক্ষিতে বিচার করতে গেলে হয়তো ওয়াইল্ডের জীবন অন্যরকম হয়ে ধরা দিত।